‘ચાંગા સ્થિત ચારૂસેટ યુનિવર્સિટીમાં કમ્પ્યુટર એન્જિનિયરીંગના બીજા વર્ષમાં અભ્યાસ કરતો હતો, ત્યારે ભારતીય નૌકાદળના અધિકારીઓ ચારૂસેટ કેમ્પસની મુલાકાતે આવ્યા હતા. ભારતીય નૌકાદળના અધિકારીઓની મુલાકાત મારા જીવનમાં સૌથી અગત્યની બની રહી કારણ કે ભારતીય નૌકાદળમાં જોડાવવાનો માટેનો માર્ગ આ ઘડીથી શરૂ થયો હતો. પૈસાના બદલે સાહસ અને હેતુવાળી કારકિર્દી બનાવવાનું સ્વપ્ન ભારતીય નૌકાદળમાં જોડાઇને સાકાર થયું છે.’ એમ ચારૂસેટ યુનિવર્સિટીના પૂર્વ વિદ્યાર્થી ઉત્સવ ચાંપાનેરીએ જણાવ્યું હતું.